Folketing
2002-03-18

Samtidig må skatteministeren jo også indrømme, at forslaget om længere kredittider ud over at give et rentetab også øger risikoen for restancer og tab til det offentlige. Men det skal ikke afholde Socialdemokratiet fra at støtte forslaget. Vi ser med ganske stor tilfredshed på, at regeringen med dette forslag gør socialdemokratiske ideer til sin egen politik, og Socialdemokratiet kan derfor støtte forslaget.